CELEX: 62018TN0581
Language: da
Date: 2018-09-27 00:00:00
Title: Sag T-581/18: Sag anlagt den 27. september 2018 — ND (*) og OE (*) mod Kommissionen

12.11.2018   
               
               
                  DA
               
               
                  Den Europæiske Unions Tidende
               
               
                  C 408/62
               
            
         Sag anlagt den 27. september 2018 —  ND (*1) og  OE (*1) mod Kommissionen
         (Sag T-581/18)
         (2018/C 408/81)
         Processprog: fransk
         
            Parter
         
         
            Sagsøgere: ND (*1) og  OE (*1) (ved advokat A. Bove)
         
            Sagsøgt: Europa-Kommissionen
         
            Sagsøgernes påstande
         
         
                     —
                  
                  
                     Nærværende annullationssøgsmål fremmes til realitetsbehandling.
                  
               
                     —
                  
                  
                     Sagsøgerne gives medhold i deres påstande, og følgelig annulleres Europa-Kommissionens afgørelse, meddelt den 30. juli 2018, på grundlag af Rådets forordning nr. 260/68 af 29. februar 1968, og/eller på grundlag af artikel 9 i traktaten om Den Europæiske Union, via det søgsmål, der er fastsat i artikel 263 TEUF, og sagen hjemvises til den kompetente myndighed.
                  
               
                     —
                  
                  
                     Sagsøgte tilpligtes at overholde de pligter, der er fastsat i loven på området.
                  
               
                     —
                  
                  
                     Europa-Kommissionen tilpligtes at betale sagsomkostningerne.
                  
               
                     —
                  
                  
                     Sagsøgerne forbeholdes ret til alle andre krav, tilgodehavender og søgsmål.
                  
               
            Søgsmålsgrunde og væsentligste argumenter
         
         Til støtte for søgsmålet har sagsøgerne fremført to anbringender.
         
                     1.
                  
                  
                     Første anbringende om tilsidesættelse af Rådets forordning nr. 260/68 af 29. februar 1968.
                  
               
                     2.
                  
                  
                     Andet anbringende om tilsidesættelse af artikel 9 i traktaten om Den Europæiske Union, hvorved der indføres lighed mellem alle Unionens borgere, som ikke er blevet overholdt i det foreliggende tilfælde.
                  
               
            (*1)  Information er fjernet eller erstattet inden for rammerne af beskyttelse af personoplysninger og/eller fortrolighed.